Je PROTRIO vhodný pre 5-ročné dieťa s histamínovou intoleranciou?
Dobrý deň. Prosím je vhodný PROTRIO pre 5 r dieťa, ktoré ma histamínovú intoleranciu? Ďakujem
Dobrý deň,
ďakujeme za Vašu otázku.
Z bakteriálnych kmeňov majú na potlačenie zvýšenej hladiny histamínu pozitívny vplyv Lactobacillus rhamnosus, L. reuteri, L. plantarum, Bifidobacterium infantis a B. longum. Niektoré z nich sú prítomné v probiotikách Protrio, preto sa ich podávanie v prípade histamínovej intolerancie javí ako opodstatené. Ostatné kmene sa z hľadiska histamínovej intolerancie považujú za neutrálne (neškodné). Dôležitá je však vždy individuálna odpoveď na uvedený výživový doplnok.
Prajem pekný zvyšok dňa.
S pozdravom
PharmDr. Veronika Kiabová